Több mint 10 milliárdot költött a kormány külföldi egyetemistákra tavaly
Péntek reggeli interjújában azt mondta a miniszterelnök, hogy a „behurcolás" az ellenség.
Egyre több külföldi diák tanulmányait finanszírozza a kormány és járul hozzá mindennapjaikhoz a költségvetésből, miközben a magyar felsőoktatásban több évtizedes mélyponton van a hallgatók száma – írja az mfor.hu.

A Stipendium Hungaricum ösztöndíját 2013-ban indította el az Orbán-kormány. 2017-ben 15 005 pályázat érkezett, tavaly viszont már 28 338. Ráadásul úgy nő a külföldiek száma a felsőoktatásban, hogy ezzel párhuzamosan egyre kevesebb magyar diák vesz részt államilag támogatott képzésben. Az Oktatási Hivatal statisztikája szerint nappali munkarendben az államilag támogatott képzésben résztvevők száma a 2014-es 146 929-ről 132 436-ra esett 2017-re, ami 9,5 százalékos csökkenést jelent. Ezzel párhuzamosan a külföldi diákok száma 22 442-ről 30 276-ra emelkedett.

A növekedés részben köszönhető annak is, hogy tavaly már összesen 65 relációból érkezhettek jelentkezések, többek között új országként csatlakozott Eritrea, Thaiföld vagy épp Tanzánia – írja az mfor.hu.

A programban résztvevőkre fejenként valamivel több mint 1,43 millió forintot költ az állam egy évben. Mivel tavaly 7339 ilyen ösztöndíjas volt, a lap számításai szerint a költségvetésnek legalább 10,49 milliárdos kiadást jelentett a program.
Belföld